
REFERAT

pentru avizarea Planului Urbanistic Zonal: „Hala productie si prezentare confectii piele si textile” Strada Olarilor, parcela A1554/1/9, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U92009-001614/28.04.2009, completata cu nr. U92009-016951/10.11.2009, nr. U92009-019085/08.12.2009 si nr. UR2010-002386/09.02.2010, prin care se solicită avizarea din punct de vedere urbanistic a Planului Urbanistic Zonal: „Hala productie si prezentare confectii piele si textile” Strada Olarilor, parcela A1554/1/9, Timişoara;   

Având în vedere cerinţele Certificatului de Urbanism nr. 1393 din 02.04.2009.

Documentatia PUZ “Hala productie si prezentare confectii piele si textile” Strada Olarilor, parcela A1554/1/9, Timişoara, a fost afisata pe site-ul oficial al Primariei Municipiului Timisoara incepand cu luna  aprilie 2009.
Având in vedere ca nu s-au inregistrat obiectiuni, asa cum rezulta din Procesul Verbal anexat de la Dezbaterea publica din 09.06.2009, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007. 
Supunem Comisiilor din cadrul Consiliului Local al Municipiului Timişoara analizarea documentaţiei Planului Urbanistic  Zonal: „Hala productie si prezentare confectii piele si textile” Strada Olarilor, parcela A1554/1/9, Timişoara
Documentaţia este iniţiată de beneficiar S.C. SHIREEN FASHION S.R.L. şi elaborată de S.C. ARH ROM S.R.L. Timişoara, pr. nr. 149/2008.
Conform PUG Timisoara, terenul studiat este situat în intravilanul municipiului Timişoara, în partea de sud est a oraşului, în UTR 72, la aproximativ 300 m nord de Calea Buziasului. Terenul este marginit la nord de HPr 1539, la est si vest de terenuri agricole, iar la sud de  drumul de exploatare DE 1553.  Pentru acest amplasament este stabilita functiunea de zona pentru industrie. 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş asa cum rezulta din adresa CJT nr. R 14802 din data de 22.10.2008.
Prin prezentul Plan Urbanistic Zonal: „Hala productie si prezentare confectii piele si textile” Strada Olarilor, parcela A1554/1/9, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Terenul studiat în suprafaţă totală de 5000 mp, este inscris in CF nr. 404490, Timisoara (provenita din conversia de pe hartie a CF nr. 145523), avand nr. top 1554/1/9, teren arbil intravilan, proprietatea firmei S.C. SHIREEN FASHION S.R.L.
Prin prezentul Plan Urbanistic Zonal se propune construirea unei hale de productie si prezentare pentru confectii piele si textile in regim de inaltime P+1E. In incinta se propun platforme pentru realizarea locurilor de parcare destinate angajatilor si clientilor, drumuri de incinta si platforme tehnologice.  
La ora actuala, terenul nu este accesibil direct din Calea Buziasului, pentru accesul auto si pietonal fiind propusa dezvoltarea drumului de exploatare DE 1553 la un profil de 12 m, in conformitate cu Avizul Comisiei de Circulaţie nr. TH2008-005600/25.06.2009.
Autorizatia de Construire se va putea emite doar dupa ce suprafetele de teren afectate de dezvoltarea tramei stradale, vor fi trecute in domeniu public. 
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G.

Indicii propuşi prin documentatie:

Constructii industriale, depozitare

POT max  = 55 %

CUT max  =  1,0
Regim de inaltime max.P+1E(M)
Hmax. Cornisa = 9.00 m

Constructii comert, servicii si depozitare

POT max  = 50%

CUT max  =  1,5

Regim de inaltime max.P+3E

Hmax. Cornisa = 12.00 m

Spatii verzi min 22.5 % conform Avizului Agentiei Regionala pentru Protectia Mediului  nr. 6072 din 04.11.2008
Sunt prevăzute bransamente la reţelele edilitare existente în zonă, pentru a deservi obiectivul propus. Se vor respecta toate condiţiile impuse prin avizele eliberate de deţinătorii de reţele şi utilităţi publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal: „Hala productie si prezentare confectii piele si textile” Strada Olarilor, parcela A1554/1/9, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani, perioada in care trebuie demarate investitiile prevazute in documentatie.  
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

